
	Ταξιδιώτες του ονείρου
Γιώργος Χατζηνάσιος
ένα μουσικό ταξίδι
στο Ίδρυμα Μιχάλης Κακογιάννης

Την Κυριακή 29 Νοεμβρίου 2015 ο Πνευματικός Όμιλος Λεμεσού πραγματοποίησε, στο Ίδρυμα Μιχάλης Κακογιάννης, συναυλία με τίτλο, Ταξιδιώτες του ονείρου, Γιώργος Χατζηνάσιος, ένα μουσικό ταξίδι. Η εκδήλωση πραγματοποιήθηκε υπό την αιγίδα του Πρέσβη της Κυπριακής Δημοκρατίας στην Αθήνα, κ. Κυριάκου Κενεβέζου και με τη στήριξη της Κυπριακής Πρεσβείας-Σπίτι της Κύπρου, του Ιδρύματος Μιχάλης Κακογιάννης και της Ένωσης Κυπρίων Ελλάδας. 

Ο πρέσβης της Κυπριακής Δημοκρατίας κ. Κυριάκος Κενεβέζος χαιρέτισε την εκδήλωση και στη συνέχεια παρέδωσε τιμητική πλακέτα στον Γιώργο Χατζηνάσιο, εκ μέρους των διοργανωτών.

Χαιρετισμό, επίσης, απηύθυνε ο εκπρόσωπος του Πνευματικού Ομίλου Λεμεσού κ. Πάρης Λοΐζου.
Στη συναυλία ακούστηκαν οι μεγαλύτερες επιτυχίες του συνθέτη και τα πιο γνωστά και πολυτραγουδημένα τραγούδια του όπως το «Άνοιξε το παράθυρο», «Θα ’θελα να ήσουν», «Ο ανθρωπάκος», «Σ’ όποιον αρέσουμε», «Μάθημα σολφέζ»  και από τηλεοπτικές παραγωγές όπως «Στα φτερά του έρωτα», «Άγγιγμα ψυχής» και άλλα.

ΣΥΝΤΕΛΕΣΤΕΣ:
Σολίστ: Πένυ Ξενάκη και Μάριος Ανδρέου
Καλλιτεχνική Διεύθυνση και Διεύθυνση Ορχήστρας και Χορωδίας: Βιολέτα Κακομανώλη.
Σκηνική Παρουσία και Χορογραφίες: Φαίδρα Καραβοκύρη-Ζένιου και η ομάδα της.
Υπεύθυνος Ορχήστρας: David Yenovkian
Φωνητικό Συγκρότημα «Μελώδια» Πνευματικού Ομίλου Λεμεσού Κύπρου
Ορχήστρα: πιάνο, David Yenovkian
 μπουζούκι, Γεωργία Κόμπου
 κιθάρα, Δημήτρης Παπαγγελίδης 

 μπάσο, Γιώργος Χατζηγεωργίου
 κρουστά, Παναγιώτης Βασιλονικολός
30 Νοεμβρίου 2015

